U skladu s člankom 10. Uredbe o VFO-u Fond solidarnosti EU-a može se mobilizirati do najvišeg iznosa od 500 milijuna EUR godišnje u cijenama iz 2011. ili 597,5 milijuna EUR u 2020. u sadašnjim cijenama (3 944,7 milijuna EUR za cjelokupno razdoblje u sadašnjim cijenama). Dio neiskorištenog iznosa iz prethodne godine može se prenijeti u iduću godinu. Prijenos iz 2019. u 2020. iznosio je 553,0 milijuna EUR. Na kraju 2019. nije bilo iznosa koji su prestali vrijediti.

U skladu s člankom 9. izmijenjene Uredbe o VFO-u pričuva za hitnu financijsku pomoć može se mobilizirati do najvećeg iznosa od 300 milijuna EUR godišnje u cijenama iz 2011. ili 358,5 milijuna EUR u 2020. u sadašnjim cijenama (2 301,4 milijuna EUR za cjelokupno razdoblje u sadašnjim cijenama). Dio neiskorištenog iznosa iz prethodne godine može se prenijeti u iduću godinu. Prijenos iz 2019. u 2020. iznosi 45,6 milijuna EUR.

U tehničkoj prilagodbi za 2020., koja je donesena u svibnju 2019. dosegnut je prag utvrđen u članku 5. stavku 2. Uredbe o VFO-u pa se za 2020. ne izvršava preračunavanje ukupne razlike do gornje granice za plaćanje.

U skladu s člankom 5. Uredbe o VFO-u Komisija prilagođava gornju granicu za plaćanje za razdoblje 2015.–2020. naviše, i to za iznos koji je jednak razlici između izvršenih plaćanja i gornje granice za plaćanje utvrđene u VFO-u za godinu n–1. Svaka prilagodba naviše kompenzira se u cijelosti odgovarajućim smanjenjem gornje granice za plaćanje u godini n–1 u stalnim cijenama iz 2011.

2.Ukupna razlika do gornje granice za plaćanje

U Komunikaciji o tehničkoj prilagodbi za 2020. navedeno je koja su sredstva iz posebnih instrumenata raspoloživa za 2019. i 2020. u skladu s člankom 6. stavkom 1. točkama (e) i (f) Uredbe o VFO-u, s obzirom na raspoloživost ukupne razlike do gornje granice za obveze i instrumenta fleksibilnosti prema stanju u proljeće 2019. Svrha je ove Komunikacije predstaviti Vijeću i Europskom parlamentu dodatna raspoloživa sredstva iz posebnih instrumenata u skladu s člankom 6. stavkom 1. točkama (e) i (f) Uredbe o VFO-u za ukupnu razliku do gornje granice za obveze i instrument fleksibilnosti za 2020., koja su postala dostupna krajem 2019.

U skladu s člankom 11. izmijenjene Uredbe o VFO-u instrument fleksibilnosti može se mobilizirati do najvišeg godišnjeg iznosa od 600 milijuna EUR u cijenama iz 2011. ili 717 milijuna EUR u 2020. u sadašnjim cijenama (4 315 milijuna EUR za cjelokupno razdoblje u sadašnjim cijenama). Dio neiskorištenih godišnjih iznosa iz prethodne 3 godine može se prenijeti.

U skladu s člankom 6. stavkom 1. točkom (f), u kojem se upućuje na članak 11. stavak 1. drugi podstavak, svake godine, počevši od 2017., godišnji iznos raspoloživ za instrument fleksibilnosti povećava se za iznose ekvivalentne dijelu godišnjeg iznosa za Fond solidarnosti Europske unije koji je prestao vrijediti u prethodnoj godini i dijelu godišnjeg iznosa za Europski fond za prilagodbu globalizaciji koji je prestao vrijediti u prethodnoj godini.

U tablici u nastavku navedene su pojedinosti o godišnjim raspoloživim sredstvima i upotrebi instrumenta fleksibilnosti od 2014.:

Instrument fleksibilnosti u milijunima EUR 2014. 2015. 2016. 2017. 2018. 2019. 2020. Ukupno Godišnji iznosi u cijenama iz 2011. 471 471 471 600 600 600 600 3 813 Godišnji iznosi u sadašnjim cijenama 500 510 520 676 689 703 717 4 315 Preneseno iz prethodne godine 276,0 686,7 1010,0 0,0 517,0 519,8 202,4 Povećano iznosom za EGF koji je prestao vrijediti 138 151 144 175 608 Povećano iznosom za EUSF koji je prestao vrijediti 508 0 0 0 508 Godišnja upotreba 89,3 149,4 1 530,0 805,0 837,2 1 164,3 778,1 5 353,4 Preneseno u sljedeću godinu 686,7 1 010,0 0,0 517,0 519,8 202,4 0,0 Raspoloživo 0,0 0,0 0,0 0,0 0,0 0,0 316,3 316,3 Prestalo vrijediti 0,0 37,2 0,0 0,0 0,0 0,0 0,0 37,2

3.4.Europski fond za prilagodbu globalizaciji (EGF)

U skladu s člankom 12. Uredbe o VFO-u Europski fond za prilagodbu globalizaciji može se mobilizirati do najvišeg godišnjeg iznosa od 150 milijuna EUR u cijenama iz 2011. ili 179,3 milijuna EUR u 2020. u sadašnjim cijenama (1 183,4 milijuna EUR za cjelokupno razdoblje u sadašnjim cijenama). Neiskorišteni iznosi iz prethodnih godina ne mogu se prenijeti. Iznos od 175,1 milijuna EUR koji je prestao vrijediti na kraju 2019. iskorišten je za povećanje instrumenta fleksibilnosti u 2020.

U tablici u nastavku navedene su pojedinosti o godišnjim raspoloživim sredstvima i upotrebi Europskog fonda za prilagodbu globalizaciji od 2014.:

Europski fond za prilagodbu globalizaciji u milijunima EUR 2014. 2015. 2016. 2017. 2018. 2019. 2020. Ukupno Godišnji iznosi u cijenama iz 2011. 150 150 150 150 150 150 150 1 050 Godišnji iznosi u sadašnjim cijenama 159,2 162,4 165,6 168,9 172,3 175,7 179,3 1 183,4 Godišnja upotreba 81,0 43,4 28,0 18,1 28,0 0,6 199,1 Prestalo vrijediti 78,2 119,0 137,6 150,8 144,3 175,1 629,9

3.5.Pričuva za nepredviđene izdatke

U skladu s člankom 13. Uredbe o VFO-u pričuva za nepredviđene izdatke od najviše 0,03 % bruto nacionalnog dohotka Unije utvrđuje se izvan gornje granice financijskog okvira za razdoblje 2014.‑2020.

Apsolutni iznos pričuve za nepredviđene izdatke za 2020. iznosi 5 096,8 milijuna EUR, kako je utvrđeno u tehničkoj prilagodbi za VFO za 2020., koja je donesena u svibnju 2019.

U tablici u nastavku navedene su pojedinosti o godišnjim raspoloživim sredstvima i upotrebi pričuve za nepredviđene izdatke od 2014.:

Pričuva za nepredviđene izdatke u milijunima EUR 2014. 2015. 2016. 2017. 2018. 2019. 2020. Ukupno Godišnji raspoloživi iznosi 4 026,7 4 175,4 4 438,2 4 496,8 4 711,3 4 946,7 5 096,8 31 892 Godišnja upotreba Obveze 0,0 0,0 240,1 1 906,2 0,0 0,0 0,0 2 146,3 Plaćanja 2 818,2 0,0 0,0 0,0 0,0 0,0 0,0 2 818,2 Godišnje prebijanje Obveze 0,0 0,0 –240,1 –1 082,3 –318,0 –253,9 –252,0 –2 146,3 Plaćanja 0,0 0,0 0,0 –2 818,2 0,0 0,0 0,0 –2 818,2

3.6.Ukupna razlika do gornje granice za obveze za rast i zapošljavanje, osobito zapošljavanje mladih te za migracije i sigurnosne mjere

U skladu s člankom 14. Uredbe o VFO-u, kako je izmijenjena Uredbom Vijeća (EU, Euratom) br. 2017/1123, razlike koje preostaju do gornjih granica VFO-a za odobrena sredstva za preuzimanje obveza čine ukupnu razliku do gornje granice VFO-a za obveze koje je potrebno staviti na raspolaganje iznad gornjih granica utvrđenih u VFO-u za razdoblje 2016.–2020. za ciljeve politika u vezi s rastom i zapošljavanjem, osobito zapošljavanjem mladih te s migracijama i sigurnošću.

U konačnom proračunu za 2019. preostala raspoloživa razlika do gornje granice za obveze iznosi 1 291,1 milijun EUR. Obveze za posebne instrumente (uključujući upotrebu ukupne razlike do gornje granice za obveze i pričuve za nepredviđene izdatke) ne uzimaju se u obzir jer se izvršavaju iznad gornjih granica VFO-a.

U skladu s člankom 6. stavkom 2. Uredbe o VFO-u za izračun ukupne razlike do gornje granice za obveze primjenjuje se godišnji deflator od 2 %. Preostala razlika do gornje granice iz 2019. koja se stavlja na raspolaganje za 2020. iznosi 1 316,9 milijuna EUR u sadašnjim cijenama. Ukupna razlika do gornje granice za obveze iznosi 1 101,9 milijuna EUR u cijenama iz 2011.

U tablici u nastavku navedene su pojedinosti o izračunu ukupne razlike do gornje granice za obveze u 2019.:

Ukupna razlika do gornje granice za obveze za 2019. milijuna EUR Gornja granica odobrenih sredstava za preuzimanje obveza za 2019. 164 123,0 Ukupna odobrena sredstva u proračunu za 2019. 166 189,2 od čega za posebne instrumente: 3 357,3 Fond solidarnosti Europske unije 343,6 Europski fond za prilagodbu globalizaciji 175,7 Pričuva za hitnu financijsku pomoć 351,5 Instrument fleksibilnosti 1 164,3 Pričuva za nepredviđene izdatke –253,9 Ukupna razlika do gornje granice za obveze mobilizirana u 2019. 1 576,0 Ukupna razlika do gornje granice za obveze za 2019. (sadašnje cijene) 1 291,1 Ukupna razlika do gornje granice za obveze za 2019. (cijene iz 2011.) 1 101,9 Ukupna razlika do gornje granice za obveze za 2019. raspoloživa u 2020. (sadašnje cijene) 1 316,9

Trenutačno je na raspolaganju dio ukupne razlike do gornje granice za obveze iz 2018. (1 075,5 milijuna EUR u cijenama iz 2020.). Ukupna raspoloživost ukupne razlike do gornje granice za obveze u 2020. stoga iznosi 2 392,4 milijuna EUR (u cijenama iz 2020.).